62019CO0103_INF
Euroopa Kohtu (seitsmes koda) 2. juuni 2021. aasta määrus –SUSH ja CGT Sanidad de Madrid
(kohtuasi C‑103/19) (
1
)
Eelotsusetaotlus – Euroopa Kohtu kodukorra artikkel 99 – Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta – Klausli 5 punkt 1 – Järjestikused tähtajalised töölepingud tervishoiusektoris – Mõiste „objektiivsed alused“ – Mõiste „samaväärsed juriidilised meetmed kuritarvituste vältimiseks“ – Koosseisulise ajutise teenistuja staatuse asendamine koosseisulise asendusteenistuja staatusega – Alaline vajadus tähtajaliste koosseisuliste teenistujate järele
1.
Sotsiaalpoliitika – Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta – Direktiiv 1999/70 – Meetmed, mille eesmärk on ennetada järjestikuste tähtajaliste töölepingute kuritarvituslikku kasutamist – Riigisisesed õigusnormid, mis näevad ette ajutiste teenistujate kategooria ümberklassifitseerimise, asendades koosseisuliste ajutiste teenistujate staatuse koosseisuliste asendusteenistujate staatusega – Nende teenistujate võimalik töölevõtmine pärast valikumenetlust, mille eesmärk on täita lõplikult ametikohad, mida nad ajutiselt hõivavad – Selliste meetmete sobivus – Kontrollimine liikmesriigi kohtu poolt
(Nõukogu direktiiv 1999/70, lisa klausel 5)
(vt punktid 31, 34, 35, 40, 43–45 ja 47–49 ning resolutsiooni punkt 1)
2.
Sotsiaalpoliitika – Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta – Direktiiv 1999/70 – Meetmed, mille eesmärk on ennetada järjestikuste tähtajaliste töölepingute kuritarvituslikku kasutamist – Riigisisesed õigusnormid, millega jäetakse üksnes teenistujatele, kellel on koosseisulise ajutise teenistuja staatus, õigus asendada see staatus koosseisulise asendusteenistuja staatusega – Lubatavus – Tingimused – Järjestikuste tähtajaliste töölepingute või töösuhete kasutamisest tulenevate kuritarvituste vältimiseks ja nende eest karistamiseks sobiv meede – Muu tõhusa meetme olemasolu karistamiseks kuritarvituste eest, mis on seotud tähtajaliste töötajatega, kes ei kuulu koosseisuliste ajutiste teenistujate kategooriasse – Kontrollimine liikmesriigi kohtu poolt
(Nõukogu direktiiv 1999/70, lisa klausel 5)
(vt punktid 51, 53 ja 54 ning resolutsiooni punkt 2)
Resolutsioon
1.
Nõukogu 28. juuni 1999. aasta direktiivile 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, lisatud 18. märtsil 1999 sõlmitud raamkokkuleppe tähtajalise töö kohta klauslit 5 tuleb tõlgendada nii, et liikmesriigi kohtul on kohustus hinnata, kas kohaldatavate riigisiseste õigusnormide alusel kujutavad riiklikud meetmed, mis näevad ette ajutiste teenistujate kategooria ümberklassifitseerimise, millega asendatakse koosseisuliste ajutiste teenistujate staatus koosseisuliste asendusteenistujate staatusega, ning nende teenistujate võimaliku töölevõtmise pärast valikumenetlust, mille eesmärk on täita lõplikult nende poolt ajutiselt hõivatud ametikohad, on sobivad meetmed, et kõnealuse sätte tähenduses järjestikuste tähtajaliste töölepingute või töösuhete või samaväärsete juriidiliste meetmete kasutamisest tulenevaid kuritarvitusi vältida ja vajaduse korral nende eest karistada. Kui see ei ole nii, siis on selle kohtu ülesanne kontrollida, kas kohaldatavates riigisisestes õigusnormides on muid tõhusaid meetmeid selliste kuritarvituste vältimiseks ja nende eest karistamiseks.
2.
Direktiivile 1999/70 lisatud 18. märtsil 1999 sõlmitud raamkokkuleppe tähtajalise töö kohta klauslit 5 tuleb tõlgendada nii, et sellega ei ole vastuolus riigisisene õigusnorm, mis jätab üksnes teenistujatele, kellel on koosseisulise ajutise teenistuja staatus, õiguse asendada see staatus koosseisulise asendusteenistuja staatusega, kui selline asendamine on sobiv meede, et kõnealuse sätte tähenduses järjestikuste tähtajaliste töölepingute või töösuhete või samaväärsete juriidiliste meetmete kasutamisest tulenevaid kuritarvitusi vältida ja vajaduse korral nende eest karistada, juhul kui riigisiseses õiguskorras on olemas muud tõhusad meetmed selliste kuritarvituste, mis on seotud tähtajaliste töötajatega, kes ei kuulu koosseisuliste ajutiste teenistujate kategooriasse, vältimiseks ja nende eest karistamiseks, mille kontrollimine on liikmesriigi kohtu ülesanne.
(
1
)	ELT C 319, 23.9.2019.